open-index/open-wikipedia-markdown huggingface dataset:
Γενικό Νοσοκομείο Αμαλιάδας

Το **Γενικό Νοσοκομείο Αμαλιάδας** (επίσημη ονομασία: Γενικό Νοσοκομείο Ηλείας-Νοσηλευτική Μονάδα Αμαλιάδας) είναι νοσοκομείο που βρίσκεται στην Αμαλιάδα του Νομού Ηλείας. Υπάγεται στην 6η Υγειονομική Περιφέρεια Πελοποννήσου, Ηπείρου, Ιονίων Νήσων και Δυτικής Ελλάδας.

## Δείτε επίσης

* Κατάλογος νοσοκομείων της Ελλάδας

## Παραπομπές


## Εξωτερικοί σύνδεσμοι

* Πληροφορίες στο 4ty.gr
* Πληροφορίες στο ileia.topodigos.gr

Αμαλιαδα
Κατηγορία:Αμαλιάδα
Άργεννος Λέσβου

Η **Άργεννος** είναι χωριό της Λέσβου. Είναι έδρα ομώνυμης τοπικής κμοινότητας, της δημοτικής ενότητας (τέως δήμου) Μήθυμνας, του δήμου Δυτικής Λέσβου, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.
## Γεωγραφία
Η Άργεννος είναι χωριό της βόρειας Λέσβου. Βρίσκεται στις βόρειες υπώρειες του όρους Λεπέτυμνος και πάνω στην επαρχιακή οδό Μήθυμνας-Μανταμάδου, σε μέσο σταθμικό υψόμετρο 470. Απέχει 51 χλμ. περίπου ΒΔ. της Μυτιλήνης. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 9,928 χλμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της ομώνυμης κοινότητας της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Αργέννου και προσαρτήθηκε στον δήμο Μηθύμνης. Με το ΦΕΚ 87Α - 07/06/2010 αποσπάστηκε από τον δήμο Μηθύμνης και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.
## Αξιοθέατα και διατηρητέα
*Το αναπαλαιωμένο αρχοντικό του συγγραφέα Γιώργου Βαλέτα (1907-1989), χαρακτηριστικό δείγμα της τοπικής παραδοσιακής αρχιτεκτονικής και πολεοδομικής εξέλιξης του τόπου. Λειτουργεί ως μουσειακός χώρος και έχει χαρακτηριστεί διατηρητέο
*Η εκκλησία του Αγίου Γεωργίου, κτίσμα του 1753
*Οι παλαιές βρύσες του χωριού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ., 2010
*Google Earth
*eetaa.gr

Κατηγορία:Δήμος Δυτικής Λέσβου
Κατηγορία:Χωριά της περιφερειακής ενότητας Λέσβου
Σάμι Χιουζ

Ο **Σάμιουελ «Σάμι»  Χιουζ** (*Samuel "Sammy" Hughes*) ήταν Βορειοϊρλανδός   ποδοσφαιριστής που αγωνιζόταν ως κεντρικός επιθετικός. Ένας από τους πιο παραγωγικούς σκόρερ της χώρας του όλων των εποχών σημείωσε τουλάχιστον 722 γκολ σε 752 επίσημους αγώνες.

## Καριέρα

Ξεκίνησε την καριέρα του από την ομάδα νέων της Κλίφτονβιλ σε ηλικία 14 ετών με την οποία αγωνίστηκε στα θερινά πρωταθλήματα 1942–43. Αγωνίστηκε και σε άλλες μικρές ομάδες τα επόμενα χρόνια παίζοντας ποδόσφαιρο στην *Intermidiate league*. Το 1945 εντάχθηκε στη Λίνφιλντ, σκοράροντας δύο φορές εναντίον της Ντιστίλερι στο Κύπελλο Ιρλανδίας, αλλά δεν μπόρεσε να καθιερωθεί. Τo 1949 ο εξαιρετικός κεφαλοσφαιριστής εντάχθηκε στην Γκλεντόραν.

Έμεινε εκεί δέκα χρόνια και ήδη από την πρώτη χρονιά σημείωσε 28 γκολ σε 25 αγώνες, 23 από αυτά στο πρωτάθλημα που του έδωσαν το τίτλο του πρώτου σκόρερ, ενώ η ομάδα ήρθε πρώτη στη βαθμολογία ισοβαθμη με τη Λίνφιλντ αλλά καλύτερη διαφορά τερμάτων. Ωστόσο, οι κανόνες του πρωταθλήματος όριζαν ότι αγώνας μπαράζ θα έκρινε τον πρωταθλητή και η Λίνφιλντ νίκησε με 2–0. Τρεις ημέρες μετά τον αγώνα η Γκλεντόραν συνάντησε ξανά το Λίνφιλντ στο ίδιο ίδιο γήπεδο για τον τελικό του Co. Antrim Shield, και ως εκδίκηση, το σκορ αντιστράφηκε – ο Χιουζ είχε το πρώτο του τίτλο. Αναδείχθηκε πρώτος σκόρερ και την επόμενη χρονιά με ίδιο αριθμό τερμάτων. Το 1952–53 ήταν η καλύτερη χρονιά του σημειώνοντας 64 γκολ συνολικά σε επίσημους αγώνες και κατέκτησε τους τίτλους πρωταθλήματος, του  Κυπέλλου Πόλης και του Κυπέλλου του Ούλστερ, ενώ έγινε ο πρώτος παίκτης του συλλόγου που κέρδισε το βραβείο *Ulster Player of the Year*. Ήταν επίσης πρώτος σκόρερ του πρωταθλήματος για τρίτη φορά με 32 γκολ. Η σεζόν τελείωσε με την επιλογή του Χιουζ για την ομάδα της Ιρλανδικής Ομοσπονδίας, η οποία έκανε περιοδεία στη Βόρεια Αμερική. Το 1959 τελείωσε την καριέρα του στην Γκλεντόραν σημειώνοντας συνολικά 297 γκολ σε 378 επίσημους αγώνες, τρίτος στην ιστορία του συλλόγου.

Έκλεισε την καριέρα του στην Κάρικ Ρέιντζερς το 1963 μετά από τριετή παρουσία στην ομάδα αγωνιζόμενος στη δεύτερη κατηγορία. Συνολικά, σημείωσε 436 γκολ σε 411 αγώνες πρωταθλήματος. Σε επίσημους αγώνες σημείωσε 73 χατ τρικ.

## Στατιστικά στοιχεία επίσημων αγώνων
 

Πηγή : RSSSF - Prolific Scorers Data - Samuel Hughes - Additional Data (2024)

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

 

Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Γκλεντόραν ΦΚ
Κατηγορία:Επιθετικοί ποδοσφαιριστές
Αργιθέα Αττικής

Η **Αργιθέα** είναι χωριό της δημοτικής κοινότητας Παιανίας, της  δημοτικής ενότητας και δήμου Παιανίας, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. 
## Γεωγραφία
Η Αργιθέα είναι μεγάλος μεσόγειος οικισμός στο κεντρικό τμήμα του νομού Αττικής. Βρίσκεται στις βόρειες πλαγιές του υψώματος «Μπούρα» (300 μ.), δίπλα στην Αττική Οδό και στα Σπάτα, σε μέσο σταθμικό υψόμετρο 210. Απέχει 24 χλμ. περίπου Α. του κέντρου της Αθήνας. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Παιανίας του, νομού Αττικής.
## Αξιοθέατα
*Η εκκλησία της Παναγίας Μισοσπορίτισσας βοριοδυτικά του οικισμού. Είναι αφιερωμένος στα Εισόδια της Θεοτόκου
## Παραπομπές

## Πηγές
*Χάρτες «ROAD» (Αττική 1:60.000)
*Google Earth
*eeata.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Παιανίας
Αργιθέα Καρδίτσας

Η **Αργιθέα** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Αργιθέας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.
*Μέχρι το 1927 ο οικισμός ονομαζόταν *Κνίσοβο*.
## Γεωγραφία
Η Αργιθέα είναι ορεινό χωριό στο δυτικό τμήμα του νομού Καρδίτσας. Βρίσκεται στις νοτιοανατολικές κλιτύς της κορυφής «Καυκιάς» (1.637 μ.) της Νότιας Πίνδου, κοντά στις πηγές πολλών ρεμάτων (Ζαρμπακούλη, Παλιόδεντρου, Πλατανιά, Φροξυλιώτη) και πάνω στην επαρχιακή οδό Μουζακίου-Ανθηρού, σε μέσο σταθμικό υψόμετρο 975 μέτρων. Απέχει περίπου 82 χιλιόμετρα Δ.ΝΔ. της Καρδίτσας.
## Τοπική κονότητα
Η τοπική κοινότητα Αργιθέας είναι χαρακτηρισμένη ως αγροτικός ορεινός οικισμός, με έκταση 19,182 χμ² (2011). Περιλαμβάνει και τον οικισμό Παλιόρογκα.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Κνίσοβο* και προσαρτήθηκε στον δήμο Αργιθέας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1927 μετονομάστηκε σε *Αργιθέα* και το 1944 υπήχθη οριστικά στον νομό Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Αργθέας και προσαρτήθηκε στον δήμο Αργιθέας.
## Γενικά στοιχεία
Η Αργιθέα είναι από τα ιστορικότερα χωριά της Καρδίτσας, εξ ου και η ονομασία όλων των χωριών της περιοχής σε «χωριά της Αργιθέας». Είναι κτισμένη σε ειδυλλιακό ορεινό περιβάλλον, σε θέση με πολλά ρέματα και γεφύρια, καθώς και με πετρόκτιστα σπίτια που διατηρούν την παραδοσιακή τους αρχιτεκτονική.
## Ιστορικά στοιχεία
Η Αργιθέα υπήρξε πρωτεύουσα της αρχαίας Αθαμανίας. Στη θέση «Ελληνικά», δυτικά του οικισμού, ήρθαν στο φως διάφορα ευρήματα (ταφικό μνημείο, κιβωτιόσχημοι τάφοι, αγγεία και κοσμήματα) του 4ου αιώνα π.Χ.
## Αξιοθέατα και διατηρητέα
*Τα δύο γεφύρια στη θέση «Άγιος Μηνάς», στην είσοδο του οικισμού, αξιόλογα δείγματα παραδοσιακής αρχιτεκτονικής, σημαντικά για τη μελέτη της ιστορίας της αρχιτεκτονικής στον τομέα αυτό και σημείοα αναφοράς για τους κατοίκους της περιοχής. Έχουν χαρακτηριστεί διατηρητέα 
*Η εκκλησία του Αγίου Γεωργίου, στη βορειοδυτική έξοδο του οικισμού
*Το μνημείο «Τύμπανος», αφιερωμένο στους απωλεσθέντες στα χιόνια Αργιθεάτες, ανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «Ανάβαση» (Βόρεια Άγραφα, Λίμνη Πλαστήρα 1:50.000)
*Google Earth
*eetaa.gr

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Αργιθέας
Ντεβότα

H **Ντεβότα** (*Devota*) είναι **παρθενομάρτυρας** (λατ. *virgo et martyr*), θανούσα το 303 μ.Χ. Η Ντεβότα επίσης είναι ο προστάτης άγιος δύο περιοχών, της Κορσικής και του Μονακό. Η Ντεβότα έπεσε θύμα των διωγμών εναντίον των Χριστιανών που διεξήγαγαν οι Ρωμαίοι αυτοκράτορες Διοκλητιανός και Μαξιμιανός. Μερικές φορές η Ντεβότα θεωρείται ως ίδιο άτομο με την κορσικανή αγία Ιουλία, η οποία στα λατινικά λέγεται ως Deo devota ("αφιερωμένη στον Θεό"). Η περιγραφή παρερμηνεύτηκε ως κύριο όνομα της αγίας. Ο θρύλος που συνδέεται με την αγία Ντεβότα είναι παρόμοιος με εκείνους που είναι γνωστοί σήμερα για άλλους αγίους της περιοχής, όπως ο Άγιος Ρεπαράτα και ο Άγιος Τόρπες.

## Βιογραφία
Η παράδοση υποστηρίζει ότι η Ντεβότα ήταν μια Κορσικανή η οποία γεννήθηκε γύρω στο 283 μ.Χ. στη Μαριάνα της Κορσικής. Η Ντεβότα ήταν μια νεαρή παρθένα, η οποία είχε αποφασίσει να αφοσιωθεί πλήρως στην υπηρεσία του Θεού. Η Ντεβότα ήταν μέλος του νοικοκυριού του γερουσιαστή Ευτυχίου. Κατά τη διάρκεια των διωγμών του Διοκλητιανού, ο έπαρχος Βάρβαρος έφτασε στην Κορσική με την συνοδεία ενός στόλου και όταν έμαθε ότι ο γερουσιαστής φιλοξενούσε μια Χριστιανή στο σπίτι του, ζήτησε από τον Ευτύχιο να παραδοθεί και να υποχρεωθεί να κάνει την απαιτούμενη θυσία στην λατρεία του αυτοκράτορα. Ο Ευτύχιος αρνήθηκε και ο Βάρβαρος, μη θέλοντας να μπει άμεσα σε σύγκρουση μαζί του, κανόνισε να τον δηλητηριάσουν τον Ευτύχιο. Η Ντεβότα φυλακίστηκε και βασανίστηκε για την πίστη της. Το στόμα της τσακίστηκε και το σώμα της σύρθηκε ανάμεσα στους βράχους. Για την πίστη της τιμωρήθηκε, μάλλον, με λιθοβολισμό μέχρι θανάτου.

Μετά το θάνατό της, ο κυβερνήτης της Κορσικής αποφάσισε να καεί η σωρός της, για να μην αποτελέσει αντικείμενο λατρείας. Ωστόσο η σωρός της σώθηκε από τους τοπικούς χριστιανούς. Το σώμα της τοποθετήθηκε σε μια βάρκα με προορισμό την Αφρική, καθώς ο Γρατιανός, ο πλοηγός του σκάφους, ο ιερέας Βενέδικτος, και ο Απολλινάρης, ο διάκονος, όλοι πίστευαν ότι στην Αφρική θα λάμβανε μια ταφή με βάση τα χριστιανικά έθιμα.. Ωστόσο, το σκάφος έπεσε θύμα μιας καταιγίδας. Ένα περιστέρι εμφανίστηκε και οδήγησε το σκάφος στο σημερινό Λε Γκωμάτ, το οποίο βρίσκεται στο σημερινό κράτος του Μονακό. Το σκάφος οδηγήθηκε σε μια περιοχή του σημερινού Μονακό όπου τότε βρισκόταν ένα παρεκκλήσι αφιερωμένο στον Άγιο Γεώργιο.

Σε ανάμνηση της μνήμης της στήθηκε ένα παρεκκλήσι, το οποίο βρίσκεται στο Μονακό και επιζεί ακόμη και σήμερα. Παραδοσιακά, τα λουλούδια λέγεται ότι ανθίζουν πριν από την εποχή τους στις 27 Ιανουαρίου, την ημέρα που γιορτάζει η Ντεβότα.

## Παραπομπές

Κατηγορία:Άγιοι της Ρωμαιοκαθολικής Εκκλησίας
Ρόβι

250px|thumb|right|Ρόβι (καρπός)
Το **ρόβι** ή **ρόβη** είναι ο καρπός από το γνωστό για τους κτηνοτρόφους φυτό **ρόβι** (*Vicia ervilia*), ένα είδος του γένους Βίκος. 

Στην Ελλάδα καλλιεργούνταν από τους αρχαίους χρόνους και αναφέρεται με το όνομα **όροβος**. Χρησιμοποιούνταν ως τροφή για τα βόδια, τις κότες και τα αιγοπρόβατα  αλλά και για την παρασκευή αλευριού.

## Παραπομπές


## Πηγές

*(22 Ιανουαρίου 2012) Αναθερμαίνεται το ενδιαφέρον για το ρόβι . *Newsbeast.gr*

Κατηγορία:Ψυχανθή
Κατηγορία:Κτηνοτροφία
Κατηγορία:Σπόροι και καρποί
Αστραπές και Βροντές (μυθολογία)

**Αστραπές** και **Βροντές** λέγονταν στην μυθολογία, οι θεότητες του κεραυνού και της βροντής. Συνόδευαν τον Δία και ήταν οι ασπίδες του, έχοντας ως υποχρέωση να μεταφέρουν τους κεραυνούς του μαζί με τον Πήγασο. 

## Ιστορία
μικρογραφία|187x187εσ
Το ρωμαϊκό αντίστοιχο της αστραπής είναι η Fulgora.

Ο Φιλόστρατος ο Πρεσβύτερος (3ος αιώνας π.Χ. Έλληνας ρήτορας), στο *Imagines* 1.14, έδωσε την εξής περιγραφή:  «[Από περιγραφή αρχαίου ελληνικού πίνακα που απεικονίζει τον θάνατο της Σεμέλης ] Η Βροντή (Κεραυνός), πρύμνης προσώπου και η Αστραπή, το φως που αναβοσβήνει από τα μάτια της και η μανιασμένη φωτιά από τον ουρανό που έχει κρατήσει το σπίτι ενός βασιλιά, προτείνουν την ακόλουθη ιστορία, αν γνωρίζετε. Ένα σύννεφο φωτιάς που περικλείει τη Θήβα εισχωρεί στην κατοικία του Κάδμου καθώς ο Δίας έρχεται αποδοκιμάζοντας τη Σεμέλη. και η Σεμέλη προφανώς καταστρέφεται, αλλά ο Διόνυσος γεννιέται, από τον Δία, έτσι πιστεύω, παρουσία της φωτιάς».

Σε έναν πίνακα αγγείων της Απουλίας, ο Αστράπης στέκεται δίπλα στο θρόνο του Δία και φέρει τα όπλα του θεού του ουρανού.

### Τιτανομαχία
Κατά την τιτανομαχία, οι Κύκλωπες ελευθερώθηκαν από τον Δία και τους λοιπούς θεούς του Ολύμπου. Οι Κύκλωπες για να τους ευχαριστήσουν, βοήθησαν στην μάχη, προσφέροντας επίσης κεραυνούς στον Δία. Όταν ο Δίας επικράτησε των τιτάνων, ανέθεσε στους Κύκλωπες την φύλαξη των ηττημένων στα τάρταρα. Ως ανταπόδωση εκείνοι, πρόσφεραν στον Δία την αστραπή και την βροντή, κύρια εφόδια του βασιλιά των θεών.  

## Eξωτερικοί σύνδεσμοι
* ASTRAPE & BRONTE από το The Theoi Project

## Παραπομπές
Κατηγορία:Γυναίκες στην Ελληνική μυθολογία
Κατηγορία:Πρόσωπα της ελληνικής μυθολογίας
Κατηγορία:Σελίδες με μη επιθεωρημένες μεταφράσεις
Κοινότητα Αγγελιανών

Η **Κοινότητα Αγγελιανών** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό *Αγγελιανά*. Εκτός από την έδρα της περιλαμβάνει και τους οικισμούς Χάνι Αλεξάνδρου και Χανοθιανά.  Η απογραφή του 2011 αναφέρει: Η κοινότητα είναι χαρακτηρισμένη ως αγροτικός ημιορεινός οικισμός, με έκταση 13,510 χμ² (2011). 
* Αγγελιανά, τα (577) 
* Χάνι Αλεξάνδρου, το (70)
* Χανοθιανά, τα (6)

Συνολικά η κοινότητα έχει 653 κατοίκους και εκπροσωπείται από τριμελές Συμβούλιο με επικεφαλής την Πρόεδρο κα. Ιωάννα Δασκαλάκη.

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

## Πληθυσμός

 

## Παραπομπές


Κατηγορία:Δήμος Μυλοπόταμου
Κοινότητα Καλανδαρές

Η **Κοινότητα Καλανδαρές** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1935 με το ΦΕΚ 208Α - 20/05/1935 με την απόσπαση του οικισμού Καλανδαρέ από την Κοινότητα Ορθέ και τον ορισμό του ως έδρα. Εκτός από την έδρα της περιλαμβάνει και τον οικισμό Καλαμάς. Η απογραφή του 2011 αναφέρει:

* Καλαμάς, ο (8)
* Καλανδαρέ, η (16)

Συνολικά η κοινότητα έχει 24 κατοίκους και εκπροσωπείται από τον Πρόεδρο κ. Δημήτριος Σταυρουλάκη.

## Κοινοτάρχες Καλανδαρές
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

## Παραπομπές


Κατηγορία:Δήμος Μυλοπόταμου
Arado Ar 77

Το **Arado Ar&nbsp;77** ήταν γερμανικό δικινητήριο χαμηλοπτέρυγο μονοπλάνο της δεκαετίας του 1930. Επρόκειτο για αεροσκάφος προκεχωρημένης εκπαίδευσης το οποίο δεν εντάχθηκε όμως σε παραγωγή διότι η  *[[Luftwaffe]]* εντόπισε αρκετά ζητήματα και εν τέλει επέλεξε το ανταγωνιστικό Focke-Wulf Fw&nbsp;58. Κατά συνέπεια κατασκευάστηκαν μόλις δύο πρωτότυπα.

## Σχεδιασμός και ανάπτυξη
Το Ar&nbsp;77 προωθούνταν από δύο αερόψυκτους κινητήρες Argus As&nbsp;10C μέγιστης ισχύος 236,7&nbsp;hp έκαστος. Flugzeug-Typenbuch 1944 Διέθετε παχιές ξύλινες πτέρυγες που ήταν επικαλυμμένες με κόντρα πλακέ στις κάτω επιφάνειες και ύφασμα στις άνω. Η άτρακτος, όπως και οι επιφάνειες του ουραίου, ήταν κατασκευασμένη από συγκολλημένους ατσάλινους σωλήνες και είχε υφασμάτινη επικάλυψη. Διέθετε σταθερό σύστημα προσγείωσης. Το πλήρωμα ήταν τετραμελές και αποτελούνταν από τον πιλότο, τον πλοηγό ή τον εκπαιδευτή καθώς και δύο εκπαιδευόμενους.

## Εκδόσεις
Πηγή:
;Ar&nbsp;77a
:Το αρχικό πρωτότυπο.

;Ar&nbsp;77b
:Το δεύτερο πρωτότυπο, στο οποίο ενσωματώνονταν περισσότερα τμήματα ξύλινης κατασκευής.

;Ar&nbsp;77A
:Προτεινόμενη έκδοση παραγωγής, βασισμένη στο Ar&nbsp;77a

;Ar&nbsp;77B
:Προτεινόμενη έκδοση, βασισμένη στο Ar&nbsp;77b, με ουραίες επιφάνειες που δεν ήταν αεροδυναμικά ισορροπημένες.

## Παραπομπές


## Βιβλιογραφία
* Michael J. H. Taylor, *Jane's Encyclopedia of Aviation*. Studio Editions, London (1989)
*

## Εξωτερικοί σύνδεσμοι
* 

Ar 077
Κατηγορία:Εμβολοκινητήρια στρατιωτικά αεροσκάφη
Κατηγορία:Εκπαιδευτικά αεροσκάφη
Κατηγορία:Αεροσκάφη του Μεσοπολέμου
Βαλκανικοί αγώνες καλαθοσφαίρισης ανδρών 1959

Οι **1οι Βαλκανικοί Αγώνες καλαθοσφαίρισης** διεξήχθησαν από τις **12-16 Αυγούστου 1959** στο Βουκουρέστι, Ρουμανίας. Μετείχαν τέσσερις χώρες και νικήτρια αναδείχθηκε η Βουλγαρία. Εκτός συναγωνισμού οι διοργανωτές Ρουμάνοι συμμετείχαν και με την Εθνική ομάδα εφήβων, με τα αποτελέσματα της να μην υπολογίζονται στην επίσημη κατάταξη.

## Μεταλλιούχοι

## Αποτελέσματα
12.08 Ρουμανία-Ρουμανία νέοι 80-36 (42-14)

12.08 Γιουγκοσλαβία-Αλβανία 88-31 (48-11)

13.08 Ρουμανία-Αλβανία 98-23 (49-11)

13.08 Βουλγαρία-Ρουμανία νέοι 84-65 (47-30)

14.08 Βουλγαρία-Αλβανία 84-48 (45-18)

14.08 Γιουγκοσλαβία-Ρουμανία 85-78 (45-37)

15.08 Ρουμανία νέοι-Αλβανία 71-31 (38-17)

15.08 Βουλγαρία-Γιουγκοσλαβία 64-56 (32-19)

16.08 Γιουγκοσλαβία-Ρουμανία νέοι 83-41 (35-16)

16.08 Ρουμανία-Βουλγαρία 68-65 (31-36)


## Βαθμολογία

## Ρόστερ
 Βουλγαρία  (προπονητής: Νίκολα Κόλεφ)
Μίρτσεφ, Νέιτσεφ, Σάβοφ, Πόποφ, Πέντσεφ, Ντιοντόροφ, Ράσκοφ, Γκιάροφ, Στοϊάνοφ, Κολάροφ, Τσβέτκοφ, Ατανάσοφ.

Γιουγκοσλαβία (προπονητής: Αλεξάνταρ Νίκολιτς)
Κάντους, Ντραγκοΐλοβιτς, Νίκολιτς, Τρόσκοτ, Β. Ράντοβιτς, Μίνγια, Κρίσταντσιτς, Γιέργκια, Ρ. Ράντοβιτς, Γκόρντιτς, Γέλνικαρ, Ντούριτς. 

 Ρουμανία (προπονητής: Κονσταντίν Χέρολντ) 
Νέντεφ, Νικουλέσκου, Νόβατσεκ, Νάγκι, Κ. Ποπέσκου, Νεντελέα, Νοσιεβίτσι, Χόφμαν, Ντινέσκου, Βίζι, Καραγκεόργκιε, Πόπα.

 Ρουμανία (νέοι) (προπονητής: Β. Ποπέσκου)
Γ. Κοστέσκου, Μπαλίντ, Φράντς, Ζερέλες, Κόρντιερ, Πάουν, Τοθ, Μίττελμαν, Τουρσούγκιαν, Γκιούργκου, Πρεντουλέα, Ραντούτ, Ντουντέσκου.

 Αλβανία (προπονητής: Νάιμ Πίλκου)
Μέκα, Κόνα, Τσιρίτσι, Περμέτι, Χέρτσεκ, Λιέσι, Μουζάρκου, Λιάλια, Μουρζάκου, Γκρέβα.

## Πηγές
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. * Košarkaška enciklopedija 1946-2000 : muške reprezentacije (2001)* 

## Εξωτερικοί σύνδεσμοι
*Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5
*http://www.giovanniarmillotta.it/albania/pallacanestro/
*http://www.dlib.si/results/?fpublisher=Delo&pageSize=100&sortDir=ASC&sort=date&frelation=Delo+(Ljubljana)&query=%27rele%253dDelo%2b(Ljubljana)%27
*https://arhiv.slobodnadalmacija.hr/pvpages/pvpages/folderYears/ 
*https://adt.arcanum.com/en/collection/Sportul/

Κατηγορία:Αθλητισμός στα Βαλκάνια
Κατηγορία:Διεθνείς αθλητικές διοργανώσεις της Ευρώπης
Βαλκανικοί αγώνες καλαθοσφαίρισης ανδρών 1960

Οι **2οι Βαλκανικοί Αγώνες καλαθοσφαίρισης** διεξήχθησαν από τις **15-19 Ιουνίου 1960** στη Σόφια, Βουλγαρίας. Μετείχαν πέντε χώρες και νικήτρια αναδείχθηκε η Βουλγαρία για δεύτερη συνεχόμενη φορά. Εκτός συναγωνισμού οι διοργανωτές Βούλγαροι συμμετείχαν και με την Εθνική ομάδα εφήβων, με τα αποτελέσματα της να μην υπολογίζονται στην επίσημη κατάταξη.

## Μεταλλιούχοι

## Τα αποτελέσματα

15.06 Βουλγαρία-Αλβανία 2-0 (α.α)

15.06 Γιουγκοσλαβία-Τουρκία 82-51(35-27)

15.06 Ρουμανία-Βουλγαρία νέοι 89-58(46-28)

16.06 Γιουγκοσλαβία-Βουλγαρία νέοι 85-58(49-33)

16.06 Βουλγαρία-Τουρκία 84-51(42-36)   

16.06 Ρουμανία-Αλβανία 90-27(47-15)
      
17.06 Τουρκία-Αλβανία 60-49(28-23)

17.06 Γιουγκοσλαβία-Ρουμανία 74-62(31-34)

17.06 Βουλγαρία-Βουλγαρία νέοι 74-62(36-26)

18.06 Βουλγαρία-Γιουγκοσλαβία 88-75(42-36)

18.06 Ρουμανία-Τουρκία 81-49(36-28)

18.06 Βουλγαρία νέοι-Αλβανία 64-49(42-26)

19.06 Γιουγκοσλαβία-Αλβανία 89-37(49-21)   

19.06 Βουλγαρία-Ρουμανία 81-62(44-28)

19.06 Τουρκία-Βουλγαρία νέοι 74-60(31-27) 

## Η βαθμολογία

## Εξωτερικοί σύνδεσμοι
*Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5
*http://www.giovanniarmillotta.it/albania/pallacanestro/
*http://www.dlib.si/results/?fpublisher=Delo&pageSize=100&sortDir=ASC&sort=date&frelation=Delo+(Ljubljana)&query=%27rele%253dDelo%2b(Ljubljana)%27
*https://arhiv.slobodnadalmacija.hr/pvpages/pvpages/folderYears/ 
*http://gazetearsivi.milliyet.com.tr/
*https://egazete.cumhuriyet.com.tr/katalog/192/
*https://adt.arcanum.com/en/collection/Sportul/

## Πηγές
* Durupınar, Mehmet. *Türk Basketbolunun 100 yıllık tarihi, (2009)*. Efes Pazarlama ve Dağıtım Ticaret A.Ş. 
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. * Košarkaška enciklopedija 1946-2000 : muške reprezentacije (2001)* 

Κατηγορία:Αθλητισμός στα Βαλκάνια
Κατηγορία:Διεθνείς αθλητικές διοργανώσεις της Ευρώπης
Βαλκανικοί αγώνες καλαθοσφαίρισης ανδρών 1961

Οι **3οι Βαλκανικοί Αγώνες καλαθοσφαίρισης** διεξήχθησαν από τις **22-24 Δεκεμβρίου 1961** στα Σκόπια, Γιουγκοσλαβίας. Μετείχαν τέσσερις χώρες και νικήτρια αναδείχθηκε η γηπεδούχος Γιουγκοσλαβία για πρώτη φορά. Πρώτος σκόρερ της διοργάνωσης αναδείχθηκε ο Ραντιβόι Κόρατς με 62 πόντους

## Μεταλλιούχοι

## Τα αποτελέσματα

22/12 Γιουγκοσλαβία-Τουρκία 70-56(32-12)

22/12 Βουλγαρία-Ρουμανία 63-61(57-57,29-26)

23/12 Γιουγκοσλαβία-Ρουμανία 84-72(50-28)

23/12 Βουλγαρία-Τουρκία 40-39(20-19)

24/12 Γιουγκοσλαβία-Βουλγαρία 72-56(30-21)

24/12 Ρουμανία-Τουρκία 51-48(26-22) 

## Η βαθμολογία

## Εξωτερικοί σύνδεσμοι
*Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5
*http://www.dlib.si/results/?fpublisher=Delo&pageSize=100&sortDir=ASC&sort=date&frelation=Delo+(Ljubljana)&query=%27rele%253dDelo%2b(Ljubljana)%27
*https://arhiv.slobodnadalmacija.hr/pvpages/pvpages/folderYears/ 
*http://gazetearsivi.milliyet.com.tr/
*https://egazete.cumhuriyet.com.tr/katalog/192/
*https://adt.arcanum.com/en/collection/Sportul/

## Πηγές
* Durupınar, Mehmet. *Türk Basketbolunun 100 yıllık tarihi, (2009)*. Efes Pazarlama ve Dağıtım Ticaret A.Ş. 
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. * Košarkaška enciklopedija 1946-2000 : muške reprezentacije (2001)* 

Κατηγορία:Αθλητισμός στα Βαλκάνια
Κατηγορία:Διεθνείς αθλητικές διοργανώσεις της Ευρώπης
Focke-Wulf Fw 62

Το **Focke-Wulf Fw&nbsp;62** ήταν αναγνωριστικό υδροπλάνο το οποίο αναπτύχθηκε από την εταιρεία Focke-Wulf για τις κύριες μονάδες επιφανείας του γερμανικού πολέμικου ναυτικού (*[[Kriegsmarine]]*). Κατασκευάστηκαν μονάχα τέσσερα, διότι στον σχετικό διαγωνισμό επιλέχθηκε το ανταγωνιστικό Arado Ar&nbsp;196.

## Σχεδιασμός και ανάπτυξη
Το 1936 το Υπουργείο Αεροπορίας του Ράιχ (γερμ. *Reichsluftfahrtministerium*, RLM) εξέδωσε προδιαγραφές που αφορούσαν στην ανάπτυξη ενός νέου αναγνωριστικού το οποίο θα απονηόνωνταν από τα πλοία του ναυτικού προκειμένου να πραγματοποιήσει αναγνωριστικές αποστολές. Το νέο αεροσκάφος θα αντικαθηστούσε τα Heinkel He&nbsp;114 και έπρεπε να είναι ελαφρύ, να έχει δυνατότητα απονήωσης με καταπέλτη και να μεταφέρει διμελές πλήρωμα. Επίσης θα έπρεπε να μεταφέρει τον ελάχιστο δυνατό εξοπλισμό και οπλισμό.

Η πρόταση που υπέβαλε η Focke-Wulf ήταν το Fw&nbsp;62, ένα διπλάνο συμβατικής διάταξης. Ήταν μικτής κατασκευής και προωθούνταν από αστεροειδή κινητήρα BMW&nbsp;132K μέγιστης ισχύος 945&nbsp;hp που έστρεφε δίφυλλη έλικα. Οι δύο πτέρυγες είχαν ίδιο εκπέτασμα και μπορούσαν να αναδιπλωθούν προκειμένου να εξοικονομείται χώρος επί του πλοίου.

## Επιχειρησιακή ιστορία

Το αρχικό πρωτότυπο (Fw&nbsp;62&nbsp;V1) πραγματοποίησε την παρθενική του πτήση στις 23&nbsp;Οκτωβρίου 1937 και διέθετε δύο πλωτήρες. Ακολούθησε το δεύτερο πρωτότυπο (Fw 62 V2) που είχε έναν μεγάλο πλωτήρα καθώς και μικρούς σταθεροποιητικούς πλωτήρες. Οι επίσημες δοκιμές ξεκίνησαν το καλοκαίρι του 1937 στο Τραβεμύντε (Travemünde). Αποδείχθηκε μία αρκετά καλή σχεδίαση και απέσπασε θετικές κριτικές από τους δοκιμαστές πιλότους, όμως το ανταγωνιστικό  μονοπλάνο Arado Ar&nbsp;196 ήταν πολύ πιο σύγχρονο σχεδιαστικά και τεχνολογικά και τελικά επικράτησε στον διαγωνισμό.

## Δείτε επίσης
;Παρόμοια αεροσκάφη
*Arado Ar 196

## Παραπομπές


## Εξωτερικοί σύνδεσμοι
* 

Κατηγορία:Αεροσκάφη Focke-Wulf
Κατηγορία:Εμβολοκινητήρια στρατιωτικά αεροσκάφη
Κατηγορία:Υδροπλάνα
Κατηγορία:Αναγνωριστικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη ναυτικής συνεργασίας
Focke-Wulf Fw 58 Weihe

Το **Focke-Wulf Fw&nbsp;58 ''Weihe*** ήταν δικινητήριο χαμηλοπτέρυγο [[μονοπλάνο]] με ανασυρόμενο σύστημα προσγείωσης. Η γερμανική *Luftwaffe* το ενέταξε σε υπηρεσία ως αεροσκάφος προκεχωρημένης [[εκπαιδευτικό αεροσκάφος|εκπαίδευσης]] για  πιλότους, πολυβολητές και ασυρματιστές.

==Επιχειρησιακή ιστορία==
Πέραν του κύριου ρόλου τους ως εκπαιδευτικών στις τάξεις της *Luftwaffe*, τα Fw&nbsp;58 χρησιμοποιήθηκαν επίσης ως αεροσκάφη VIP, ασθενοφόρα, επιβατηγά, [[αναγνωριστικό αεροσκάφος|αναγνωριστικά]] και αεροσκάφη μετεωρολογικής παρατήρησης. Τα Fw&nbsp;58 κατασκευάστηκαν κατόπιν αδείας σε [[Βουλγαρία]], [[Ουγγαρία]] και [[Βραζιλία]], χρησιμοποιήθηκαν επίσης από αρκετές χώρες όπως η [[Ολλανδία]], η [[Βασίλειο της Ρουμανίας|Ρουμανία]], το [[Ανεξάρτητο Κράτος της Κροατίας]] και η [[Τουρκία]].

==Εκδόσεις==
;Fw&nbsp;58&nbsp;V1
:Το αρχικό πρωτότυπο. Πραγματοποίησε την παρθενική του πτήση το 1934.

;Fw&nbsp;58&nbsp;V2
:Το δεύτερο πρωτότυπο.

;Fw&nbsp;58&nbsp;V3
:Το τρίτο πρωτότυπο.

;Fw&nbsp;58&nbsp;V4
:Το τέταρτο πρωτότυπο.

;Fw&nbsp;58&nbsp;V14
:Στο Fw 58 V14 (D- OPDR) τοποθετήθηκαν flaps τύπου Fowler προκειμένου να διεξαχθούν πειράματα υψηλής άνωσης. Το σύστημα αναρρόφησης τροφοδοτούνταν από κινητήρα Hirth και ο αέρας έβγαινε από δύο περιμετρικές παράλληλες σειρές σχισμών στο πίσω τμήμα της [[άτρακτος|ατράκτου]].
;Fw&nbsp;58B
;Fw&nbsp;58B-1
;Fw&nbsp;58B-2
:Έκδοση με «γυάλινο» ρύγχος και ένα [[πολυβόλο]] των 7,92&nbsp;mm.
;Fw&nbsp;58C
;Fw&nbsp;58W
:[[υδροπλάνο]]

==Χρήστες==

;[[Αυστρία]]
*[[Αυστριακή Πολεμική Αεροπορία]]

;[[Αργεντινή]]
* Η [[Πολεμική Αεροπορία της Αργεντινής]] εισήγαγε τρία αεροσκάφη τα οποία παρέμειναν σε υπηρεσία από το 1938 ως το 1952.

;[[Βραζιλία]]
* [[Βραζιλιάνικο Πολεμικό Ναυτικό]] - παραγωγή κατόπιν αδείας από το 1938.
* [[Βραζιλιάνινη Πολεμική Αεροπορία]]
* [[Syndicato Condor]]
* [[Varig]]

;[[Βουλγαρία]]
* Η [[Βουλγαρική Πολεμική Αεροπορία]] εισήγαγε οκτώ αεροπλάνα στα 1937-1939.

;[[Ανεξάρτητο Κράτος της Κροατίας]]
* [[Πολεμική Αεροπορία του Ανεξάρτητου Κράτους της Κροατίας]]

;[[Τσεχοσλοβακία]]
* [[Τσεχλοσλοβάκικη Πολεμική Αεροπορία]]

;[[Φινλανδία]]
* [[Φινλανδική Πολεμική Αεροπορία]]

;[[Τρίτο Ράιχ|Γερμανία]]
* *Luftwaffe''

;Ουγγαρία
* Ουγγρική Πολεμική Αεροπορία (παραγωγή κατόπιν αδείας)

;Ολλανδία
* Ολλανδική Βασιλική Αεροπορία

;Νορβηγία
* Νορβηγική Βασιλική Αεροπορία (μεταπολεμικά)

;Πολωνία
* Πολωνική Πολεμική Αεροπορία

;Ρουμανία
* Ρουμανική Βασιλική Αεροπορία
* Ρουμανική Πολεμική Αεροπορία (μεταπολεμικά)
* Transnistrian air section

;Σλοβακία
* Σλοβάκικη Πολεμική Αεροπορία

;Ισπανία
* Ισπανική Πολεμική Αεροπορία

;Τουρκία
* Τουρκική Πολεμική Αεροπορία

;ΕΣΣΔ
* Σοβιετική Πολεμική Αεροπορία

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Αεροσκάφη Focke-Wulf
Κατηγορία:Εκπαιδευτικά αεροσκάφη
Κατηγορία:Μεταγωγικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη του Μεσοπολέμου
Τζο Σμιθ

Ο **Τζόζεφ «Τζο» Σμιθ** (αγγλ.: *Joseph "Joe" Smith*, 25 Ιουνίου 1889 – 11 Αυγούστου 1971) ήταν Άγγλος διεθνής ποδοσφαιριστής που αγωνιζόταν ως  επιθετικός. Ένας από τους πιο παραγωγικούς σκόρερ της χώρας του όλων των εποχών σημείωσε τουλάχιστον 617 γκολ σε 903 επίσημους αγώνες.

## Καριέρα

Ξεκίνησε την καριέρα του από την ομάδα νέων της Κριου Αλεξάνδρα ΦΚ, αλλά δεν έπαιξε σε αγώνα της πρώτης ομάδας για τον σύλλογο. Η μεταπήδησή του στη Μπόλτον Γουόντερερς το 1908 τον οδήγησε σε μεγάλη καριέρα, όπου με 277 γκολ πρωταθλήματος και κυπέλλου μεταξύ 1908 και 1927, είναι ο δεύτερος σκόρερ στην ιστορία του συλλόγου. Κέρδισε τον τίτλο του πρωταθλήματος της δεύτερης κατηγορίας με την Μπόλτον στην πρώτη του χρονιά 1908–09 και αγωνίστηκε στον τελικό του Κυπέλλου Αγγλίας το 1923 και το 1926 κατακτώντας το τρόπαιο ως αρχηγός. Το 1921 ήταν πρώτος σκόρερ του πρωταθλήματος με 38 γκολ. 

Κατά τη διάρκεια του Πρώτου Παγκοσμίου Πολέμου αγωνίστηκε και με την Τσέλσι. Με την Μπόλτον σημείωσε 254 γκολ πρωταθλήματος σε 449 αγώνες. Αργότερα πέτυχε 61 τέρματα σε 70 αγώνες πρωταθλήματος για τη Στόκπορτ Κάουντι, πριν μεταγραφεί ως παίκτης-προπονητής στην Ντάργουιν το 1929. Με την εθνική ομάδα της Αγγλίας αγωνίστηκε πέντε φορές και σημείωσε ένα γκολ. Είναι ενδέκατος στη λίστα των κορυφαίων σκόρερ του πρωταθλήματος Αγγλίας με 243 γκολ σε 410 αγώνες. Αγωνιζόταν ως αριστερός επιθετικός και τα ηγετικά του προσόντα ήταν σημαντικά. Διατήρησε την υψηλή παραγωγικότητά του και στο πιο ώριμο στάδιο της καριέρας του έχοντας σημειώσει περισσότερα γκολ μετά την ηλικία των 30 ετών, ενώ αποχώρησε από την ενεργό δράση στα 40 του χρόνια. 

Δύο χρόνια αργότερα ξεκίνησε καριέρα προπονητή στη Ρέντινγκ, και για λίγο έχασε την άνοδο στις τέσσερις σεζόν που ήταν επικεφαλής. Έγινε προπονητής της Μπλάκπουλ τον Αύγουστο του 1935 και παρέμεινε σε αυτή τη θέση μέχρι τον Απρίλιο του 1958. Οδήγησε την ομάδα στη νίκη σε τρεις συμμετοχές σε τελικούς Κυπέλλου Αγγλίας (1948, 1951 και 1953) και επίσης οδήγησε τον σύλλογο στη δεύτερη θέση στη δεύτερη κατηγορία το 1936–37, δεύτερη θέση στην πρώτη κατηγορία το 1955–56 και στον τελικό στο *FA Charity Shield* του 1953.

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ

## Παραπομπές


## Εξωτερικοί σύνδεσμοι

*
 

Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μπόλτον Γουόντερερς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρέμιερ Λιγκ 
Κατηγορία:Άγγλοι προπονητές ποδοσφαίρου
Στεφανία Χαραλαμπίδη

Η **Στεφανία Χαραλαμπίδη** (γεννημένη στις 19 Μαΐου 1995) είναι ελληνικής καταγωγής Αμερικανίδα επαγγελματίας παίκτρια υδατοσφαίρισης, που αγωνίζεται για την εθνική ομάδα των ΗΠΑ.

## Καριέρα στο κολλέγιο
Η Χαραλαμπίδη παρακολούθησε το Πανεπιστήμιο της Νότιας Καλιφόρνιας, παίζοντας στη γυναικεία ομάδα υδατοσφαίρισης από το 2014 έως το 2017. Οδήγησε την ομάδα αυτή στην κατάκτηση του πρωταθλήματος NCAA το 2016.

Κέρδισε το βραβείο *Peter J. Cutino*. Χρίστηκε ως καλύτερη πάικτρια της χρονιάς και MPSF. Επίσης ψηφίστηκε ως MVP του Τουρνουά NCAA αφού σημείωσε πέντε γκολ στον τελικό, συμπεριλαμβανομένου και του νικητήριου τέρματος, στα τελευταία δευτερόλεπτα του αγώνα.

## Διεθνής καριέρα
Έχει αγωνιστεί τόσο στην εθνική ομάδα των νεανίδων όσο και στην Εθνική Ελλάδας στο πόλο γυναικών. Κέρδισε χρυσό μετάλλιο στο Ευρωπαϊκό Πρωτάθλημα Εφήβων 2011 στη Μαδρίτη της Ισπανίας. Κέρδισε ακόμη ένα χρυσό στο Παγκόσμιο Πρωτάθλημα Νέων του 2012 στο Περθ της Αυστραλίας. 

Κέρδισε χρυσό μετάλλιο στο Ευρωπαϊκό Πρωτάθλημα U19 το 2014 στην Όστια της Ιταλίας και επίσης κατέκτησε χάλκινο μετάλλιο με την ελληνική εθνική ομάδα γυναικών στο Παγκόσμιο Πρωτάθλημα της FINA το 2012 στο Changshu της Κίνας.

Από το 2017, η Χαραλαμπίδη αγωνίζεται με την εθνική ομάδα των ΗΠΑ και έχει κερδίσει χρυσό μετάλλιο στο 2018 FINA World League στο Kunshan της Κίνας, όπως και χρυσό μετάλλιο στο Παγκόσμιο Κύπελλο FINA 2018  στο Σουργκούτ της Ρωσίας.

## Καριέρα σε συλλόγους
Για τη σεζόν 2021–22, η Στεφανία Χαραλαμπίδη αγωνίστηκε, μαζί με την αδερφή της Ιωάννα, στον ελληνικό σύλλογο του Εθνικού, με έδρα τον Πειραιά. 

Έπαιξε καθοριστικό και πρωταγωνιστικό ρόλο για να κερδίσει ο Εθνικός το τρόπαιο LEN Women's τη χρονιά 2021-22, τον δεύτερο τίτλο του συλλόγου στην Ευρώπη.

## Προσωπική ζωή
Η Χαραλαμπίδη έχει δύο αδερφές, τη δίδυμή της Ιωάννα  και τη μεγαλύτερη αδερφή της Αναστασία. Η Χαραλαμπίδη έχει αποφοιτήσει από το Λύκειο Corona Del Mar στην Καλιφόρνια των ΗΠΑ.

## Παραπομπές


Κατηγορία:Ελληνίδες υδατοσφαιρίστριες
Κατηγορία:Αμερικανίδες υδατοσφαιρίστριες
Κατηγορία:Υδατοσφαιρίστριες Εθνικού Πειραιώς
Κατηγορία:Αμερικανοί ελληνικής καταγωγής
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Χάλκινοι ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ηνωμένες Πολιτείες)
Κατηγορία:Υδατοσφαιρίστριες Εθνικής Ηνωμένων Πολιτειών Αμερικής
Αμπελοφάσουλο

Το **αμπελοφάσουλο** (επιστημονική ονομασία: *Vigna unguiculata*) είναι ετήσιο ποώδες όσπριο από το γένος *Vigna*. Η ανοχή του στο αμμώδες έδαφος και στις λίγες βροχοπτώσεις το έχουν καταστήσει σημαντική καλλιέργεια στις ημίξηρες περιοχές σε όλη την Αφρική και την Ασία. Απαιτεί πολύ λίγα, καθώς οι όζοι της ρίζας του φυτού είναι σε θέση να συγκρατούν το ατμοσφαιρικό άζωτο, καθιστώντας το μια πολύτιμη καλλιέργεια για αγρότες με λίγους πόρους και κατάλληλο για συγκαλλιέργεια με άλλα φυτά. Ολόκληρο το φυτό χρησιμοποιείται ως ζωοτροφή.

Αναγνωρίζονται τέσσερα υποείδη αμπελοφάσουλου, εκ των οποίων τα τρία καλλιεργούνται. Υπάρχει έντονη μορφολογική ποικιλότητα εντός του είδους με μεγάλες διακυμάνσεις στο μέγεθος, το σχήμα και τη δομή του φυτού. Τα αμπελοφάσουλα μπορούν να είναι όρθια, ημιόρθια ή αναρριχώμενα. Καλλιεργείται κυρίως για τους σπόρους, οι οποίοι είναι πλούσιοι σε πρωτεΐνη, αν και τα φύλλα και οι ανώριμοι λοβοί σπόρων μπορούν επίσης να καταναλωθούν.

Τα αμπελοφάσουλα εξημερώθηκαν στην Αφρική και είναι ένα από τα παλαιότερα φυτά που καλλιεργήθηκαν. Ένα δεύτερο γεγονός εξημέρωσης συνέβη πιθανώς στην Ασία, πριν εξαπλωθούν στην Ευρώπη και την Αμερική. Οι σπόροι συνήθως μαγειρεύονται και γίνονται μαγειρευτά και κάρυ, ή αλέθονται σε αλεύρι ή πάστα.

Τα περισσότερα μπιζέλια καλλιεργούνται στην αφρικανική ήπειρο, ιδιαίτερα στη Νιγηρία και τον Νίγηρα, που αντιπροσωπεύουν το 66% της παγκόσμιας παραγωγής. Μια εκτίμηση του 1997 υποδηλώνει ότι τα μπιζέλια καλλιεργούνται σε 12,5 εκατομμύρια εκτάρια γης, έχουν παγκόσμια παραγωγή 3 εκατομμύρια τόνους και καταναλώνονται από 200 εκατομμύρια ανθρώπους σε καθημερινή βάση. Η προσβολή από έντομα είναι ένας σημαντικός περιορισμός στην παραγωγή αμπελοφάσουλων, προκαλώντας μερικές φορές απώλειες άνω του 90%.

## Παραπομπές


## Εξωτερικοί σύνδεσμοι
* 
* 

Κατηγορία:Όσπρια
Κατάλογος τραγουδιών στην κορυφή του Billboard Hot 100 (2006)

Το ''Billboard'' Hot 100 είναι ένας κατάλογος που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιεύεται από το περιοδικό *[[Billboard]]*, με τα δεδομένα να συγκεντρώνονται από τη Nielsen SoundScan με βάση τις εβδομαδιαίες φυσικές και ψηφιακές πωλήσεις κάθε σινγκλ και το airplay. Το 2006 συνολικά δεκαοκτώ σινγκλ που ήταν στην κορυφή του καταλόγου , τα περισσότερα για μία χρονιά στον κατάλογο από το 1991. Το 19ο σινγκλ, το τραγούδι της Μαράια Κάρεϊ "Don't Forget About Us", ξεκίνησε την πορεία του στην κορυφή στα τέλη του 2005.

Κατά τη διάρκεια του έτους, 20 καλλιτέχνες ή συγκροτήματα πέτυχαν το πρώτο τους νούμερο ένα σινγκλ στις ΗΠΑ, είτε ως βασικός καλλιτέχνης είτε ως συμμετοχή: D4L, Πολ Γουόλ, Ali & Gipp, Slim Thug, Τζέιμς Μπλαντ, Ne-Yo, Ντάνιελ Πάουτερ, Ριάννα, Chamillionaire, Σακίρα, Wyclef Jean,  Τέιλορ Χικς, Νέλι Φουρτάντο, Timbaland, Fergie, T.I. και Akon. Οι Krayzie Bone και Τζάστιν Τίμπερλεϊκ, παρότι πέτυχαν ένα τραγούδι στο #1 με τους Bone Thugs-n-Harmony και NSYNC αντίστοιχα, βρέθηκαν για πρώτη φορά στην κορυφή ως σόλο καλλιτέχνες. Ο Τζάστιν Τίμπερλεϊκ και η Beyoncé είχαν ο καθένας τους από δύο τραγούδια στην κορυφή τη χρονιά εκείνη.  Στη διάρκεια της χρονιάς βρέθηκαν στην κορυφή 8 σινγκλς συνεργασίες, καταρρίπτοντας το ρεκόρ των ετών 2003 και 2004, που ήταν 7 συνεργασίες στην κορυφή σε αμφότερα τα έτη.

Το τραγούδι της Μπιγιονσέ "Irreplaceable" είναι το τραγούδι του 2006 με την μεγαλύτερη διάρκεια παραμονής, καθώς ήταν στην κορυφή επί 10 συνεχείς εβδομάδες από τα τέλη Δεκεμβρίου έως τα τέλη του Φεβρουαρίου του 2007. Το τραγούδι "Irreplaceable" έγινε 20ό σινγκλ που πέτυχε να βρίσκεται στην πρώτη θέση για τουλάχιστον 10 εβδομάδες, από τότε που ξεκίνησε η εποχή των νούμερο ένα σινγκλ με την μεγαλύτερη διάρκεια παραμονής στον κατάλογο, το 1992. Άλλα σινγκλς με μεγάλη διάρκεια παραμονής είναι το "SexyBack" του Τζάστιν Τίμπερλεϊκ, το οποίο παρέμεινε στο νούμερο ένα για 7 συνεχείς εβδομάδες και το "Promiscuous" της Νέλι Φουρτάντο, για έξι εβδομάδες. Τέλος, η Μπιγιονσέ Νόουλς με το τραγούδι "Check on It" και ο Ντάνιελ Πάουτερ με το σινγκλ "Bad Day" αμφότερα ήταν στην κορυφή του καταλόγου επί 5 εβδομάδες.

Το τραγούδι "Bad Day" του Πάοουτερ ήταν το καλύτερο του 2006, καθώς βρέθηκε στην κορυφή του *Billboard* Top Hot 100 Hits of 2006. Με το "Hips Don't Lie" η Σακίρα έγινε για πρώτη φορά νούμερο ένα από τότε που ξεκίνησε να ηχογραφεί δίσκους, το 1996. Έγινε επίσης η πρώτη Κολομβιανή καλλιτέχνης που πέτυχε τραγούδι στην κορυφή του *Billboard* Hot&nbsp;100. 

## Κατάλογος

## Παραπομπές

## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()
## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

2006
Αλαμοσίτης

Ο **αλαμοσίτης** (αγγλ. *alamosite*) είναι διαφανές πυριτικό ορυκτό του μολύβδου, με χημικό μοριακό τύπο **Pb<sub>12</sub>Si<sub>12</sub>O<sub>36</sub>**.

Ο αλαμοσίτης πήρε το όνομά του από τον τόπο όπου ανακαλύφθηκε, την περιοχή της πόλεως Άλαμος της πολιτείας Σονόρα του Μεξικού. Είναι σπάνιο δευτερογενές ορυκτό, που συναντάται στις οξειδωμένες ζώνες αποθεμάτων πλούσιων σε μόλυβδο, συνήθως συνδυασμένο με άλλα ορυκτά του μετάλλου αυτού.

Από χημικής, αλλά και μορφολογικής απόψεως ο αλαμοσίτης είναι παραπλήσιος με τον βολλαστονίτη (που έχει ασβέστιο αντί μολύβδου). Ο αλαμοσίτης εμφανίζεται ως μικροί και μακρόστενοι κρύσταλλοι, που έχουν τις περισσότερες περιπτώσεις τη μορφή ινωδών συσσωματωμάτων, αποτελούμενων από ακτινωτά διατεταγμένες ίνες.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 575

Κατηγορία:Ορυκτά του μολύβδου
Κατηγορία:Ορυκτά του πυριτίου
Κοινότητα Περάματος Ρεθύμνης

Εκτός από την έδρα της, η κοινότητα περιλαμβάνει και τον οικισμό Δάφνη. Η απογραφή του 2011 αναφέρει:

* Δάφνη, η (33)
* Πέραμα, το (1.545)

Συνολικά η κοινότητα έχει 1.578 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον πρόεδρο κ. Μιχαήλ Στεφανάκη.

## Κοινοτάρχες Περάματος
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

## Παραπομπές


Κατηγορία:Δήμος Μυλοπόταμου
Αργολικό Αργολίδας

Το **Αργολικό** (παλαιά ονομασία: *Κούτσι*) είναι χωριό,  της δημοτικής ενότητας (τέως δήμου) Μιδέας, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ναυπλίου του νομού Αργολίδος, στο γεωγραφικό διαμέρισμα Πελοποννήσου.
*Μέχρι το 1930 ο οικισμός ονομαζόταν *Κούτσι*.

## Γεωγραφία
Το Αργολικό είναι πεδινός οικισμός στο κεντρικό τμήμα του νομού Αργολίδας. Βρίσκεται στον κάμπο του Άργους, πάνω στην επαρχιακή οδό Τιρύνθου-Αγίας Τριάδας και σε μέσο σταθμικό υψόμετρο 20 μέτρων. Απέχει 5 χιλιόμετρα περίπου βόρεια του Ναυπλίου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,236 χμ² (2011). 
## Πληθυσμός
Ο πληθυσμός του Αργολικού παρουσίασε σημαντική αύξηση την περίοδο 1879 - 1961 αλλά απο τότε έχει μειωθεί αρκετά. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 ως *Κούτσι* και ορίστηκε έδρα του δήμου Τιρυνθίδος (Τίρυνθος) του, τέως, νομού Αργολίδος & Κορινθίας. Το 1899 εντάχθηκε στον νομό Αργολίδας και, το 1909, πάλι στον νομό Αργολίδος & Κορινθίας. Το 1930 μετονομάστηκε σε *Αργολικό* και το 1949 υπήχθη οριστικά στον νομό Αργολίδας.   Το 1989 προσαρτήθηκε στον δήμο Μιδέας. Με το ΦΕΚ 87Α - 07/06/2010 αποσπάστηκε από τον δήμο Μιδέας και προσαρτήθηκε στον δήμο Ναυπλιέων.
## Ιστορικά στοιχεία
Κατά τη διάρκεια του 17ου αιώνα ονομαζόταν Ξεροχώρι. Κατόπιν, ονομάστηκε Κούτσι, είτε από κάποιον Αρβανίτικης καταγωγής τοπάρχη που ζούσε στην περιοχή, είτε από τη λέξη «Κούτσικο», που στα Αρβανίτικα σημαίνει «μικρό χωριό». Η ίδια ονομασία με την ίδια αιτιολόγηση, ως προς το όνομά της, εμφανίζεται σε περιγραφές και για το Κούτσι της Νεμέας.

Ο Γάλλος περιηγητής Φρανσουά Πουκεβίλ το αναφέρει ως *Coutchi* στο «Ταξίδι στην Ελλάδα» (Voyage dans la Grece) να υπάγεται διοικητικά στην Επαρχία Ναυπλίου (*Nauplie*) με αριθμό οικογενειών: 150. Στην Εκστρατεία του Μοριά καταγράφεται με την ονομασία *Κούτζι* να υπάγεται στην Ναυπλίου *(Nauplie)* με αριθμό οικογενειών: 124. Στο Αρχείο Ιωάννου Καποδίστρια αναφέρεται ως *Κούτσι* στην Επαρχία Ναυπλίου  με συνολικό πληθυσμό: 114.

## Αξιοθέατα
*Η κοιμητηριακή εκκλησία Ευαγγελισμού της Θεοτόκου
*Ο ναός Κοίμησης της Θεοτόκου, στην πλατεία του χωριού
*Η εκκλησία του Αγίου Γεωργίου, σε παρακείμενο λόφο, με πανοραμική άποψη του αργολικού κάμπου
*Η εκκλησία Ιωάννη του Προδρόμου κτίσμα του 1860 όπου δίπλα του υπάρχει κτήμα που είχε δοθεί στον Θεόδωρο Κολοκοτρώνη μετά την απελευθέρωση του Ναυπλίου απο τους Τούρκους. Πιθανόν και η εκκλησία να ανήκε στην οικογένεια Κολοκοτρώνη.
*Τα δύο παλαιά πυργόσπιτα του 19ου αιώνα, κοντά στον οικισμό

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
* eetaa.gr
## Εξωτερικοί σύνδεσμοι
*https://greece.terrabook.com/el/argolis/page/argoliko/

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Δάφνη Ρεθύμνης

Η **Δάφνη** είναι μικρός πεδινός οικισμός του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται δίπλα και ανατολικά του Περάματος σε υψόμετρο 80 μέτρα ενώ απέχει περίπου 28 χλμ. Α. από το Ρέθυμνο (μέσω Β.Ο.Α.Κ.). Στην ανατολική και βόρεια άκρη του περνάει ο Γεροπόταμος και μέσα από αυτόν η παλαιά Ε.Ο. Ρεθύμνου - Ηρακλείου. Η παλιά του ονομασία είναι του *Πραχίμου* και έτσι αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Χουμερίου. Μετονομάστηκε σε Δάφνη το 1933 με το ΦΕΚ 179Α - 05/07/1933. Σύμφωνα με το σχέδιο Καλλικράτης, μαζί με το Πέραμα αποτελούν την κοινότητα Περάτος που υπάγεται στη δημοτική ενότητα Γεροποτάμου του Δήμου Μυλοποτάμου και σύμφωνα την απογραφή του 2011 έχει πληθυσμό 33 κατοίκους.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Κοινότητα Αξού

Η **Κοινότητα Αξού** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 213Α - 17/08/1925 με την απόσπαση του οικισμού Αξός από την Κοινότητα Ζωνιανών και τον ορισμό του ως έδρα της κοινότητας. Εκτός από την έδρα της, η κοινότητα περιλαμβάνει και τους οικισμούς Λιβάδα και Χαλκηδιανά. Η απογραφή του 2011 αναφέρει: 

* Αξός, η (385)
* Λιβάδα, η (36)
* Χαλκηδιανά, τα (3)

Συνολικά η κοινότητα έχει 424 κατοίκους και εκπροσωπείται από τριμελές Συμβούλιο με επικεφαλής τον Πρόεδρο κ. Εμμανουήλ Κουτάντο.

## Κοινοτάρχες Αξού
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Μυλοπόταμου
Focke-Wulf Fw 57

Το **Focke-Wulf Fw&nbsp;57** ήταν γερμανικό βαρύ μαχητικό-βομβαρδιστικό. Δεν εντάχθηκε σε παραγωγή διότι η *[[Luftwaffe]]* επέλεξε για αυτούς τους ρόλους το ανταγωνιστικό Messerschmitt Bf&nbsp;110.

## Σχεδιασμός και ανάπτυξη
Το 1934 το Υπουργείο Αεροπορίας του Ράιχ (γερμ. *Reichsluftfahrtministerium*, RLM) εξέδωσε απαίτηση που αφορούσε στην ανάπτυξη ενός *καταστροφέα* (γερμ. *Kampfzerstörer*), δηλαδή ενός τακτικού μαχητικού-βομβαρδιστικού πολλαπλών ρόλων το οποίο ενδεχομένως εννοιολογικά θα μπορούσε να θεωρηθεί πρόδρομος του μεταγενέστερου *ταχέος βομβαρδιστικού* (γερμ. *Schnellbomber*). Το Fw&nbsp;57 ήταν η πρόταση της Focke-Wulf στο σχετικό διαγωνισμό στον οποίο συμμετείχαν επίσης η Henschel με το Hs&nbsp;124 και η  Messerschmitt με το Bf 110. Το Fw&nbsp;57 ήταν μεγαλύτερο σε διαστάσεις σε σύγκριση με τα άλλα δύο αεροσκάφη και επιπλέον αποδείχτηκε κατώτερο σε ό,τι αφορά τα πτητικά χαρακτηριστικά.

Επρόκειτο για ένα δικινητήριο μονοπλάνο συμβατικής διάταξης και ολομεταλλικής κατασκευής με ανασυρόμενο σύστημα προσγείωσης. Το διμελές πλήρωμα αποτελούνταν από τον πιλότο και τον πλοηγό/οπίσθιο πολυβολητή οι οποίοι κάθονταν ο ένας πίσω από τον άλλο στο επίμηκες κόκπιτ. Αξιοσημείωτο είναι το γεγονός πως το οπίσθιο πολυβόλο ήταν εγκατεστημένο σε πυργίσκο.

Εντός του 1939 κατασκευάστηκαν τρία πρωτότυπα (V1 ως V3). Αποδείχθηκαν υπέρβαρα και με κακά πτητικά χαρακτηριστικά. Μέχρι το Φθινόπωρο του 1936 οι αρχικές προδιαγραφές για το νέο *καταστροφέα* της *[[Luftwaffe]]* είχαν αναθεωρηθεί και εν τέλει μία απλούστερη διάταξη, όπως αυτή του Bf&nbsp;110, χωρίς πυργίσκο πολυβόλων ή δυνατότητες βομβαρδισμού, κρίθηκε προτιμότερη δεδομένου ότι επέτρεπε αισθητά ανώτερες επιδόσεις. Σύντομα όλες οι εργασίες πάνω στο Fw&nbsp;57 διακόπηκαν.

## Παραπομπές


## Βιβλιογραφία
*Green, William. *Warplanes of the Third Reich*. New York:Doubleday, 1972. .
*Green, William and Gordon Swanborough. *The Complete Book of Fighters*. New York, Smithmark, 1994. .
*Herwig, D and H. Rode.*Luftwaffe Secret Projects - Ground Attack & Special Purpose Aircraft*. 
*Wagner, Ray and Heinz Nowarra. *German Combat Planes: A Comprehensive Survey and History of the Development of German Military Aircraft from 1914 to 1945*. New York: Doubleday, 1971.

## Εξωτερικοί σύνδεσμοι
* 

Κατηγορία:Αεροσκάφη Focke-Wulf
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Κατηγορία:Αεροσκάφη του Μεσοπολέμου
Βαλκανικοί αγώνες καλαθοσφαίρισης ανδρών 1962

Οι **4οι Βαλκανικοί Αγώνες καλαθοσφαίρισης** διεξήχθησαν από τις **14-18 Νοεμβρίου 1962** στην Κωνσταντινούπολη, Τουρκίας. Μετείχαν πέντε χώρες και νικήτρια αναδείχθηκε η Γιουγκοσλαβία για δεύτερη φορά. Πρώτος σκόρερ της διοργάνωσης αναδείχθηκε ο Ραντιβόι Κόρατς με 105 πόντους

## Μεταλλιούχοι

## Τα αποτελέσματα

14/11 Ελλάδα-Γιουγκοσλαβία 70-81(42-43)

14/11 Βουλγαρία-Ρουμανία 68-54(29-27)

15/11 Ελλάδα-Βουλγαρία 58-73(28-31)

15/11 Τουρκία-Ρουμανία 68-45(34-21)

16/11 Γιουγκοσλαβία-Ρουμανία 89-49(48-20)

16/11 Τουρκία-Βουλγαρία 70-62(33-36)

17/11 Ελλάδα-Τουρκία 55-72(28-30)

17/11 Γιουγκοσλαβία-Βουλγαρία 78-75(45-41)

18/11 Ελλάδα-Ρουμανία 57-68(30-43)

18/11 Τουρκία-Γιουγκοσλαβία 62-76(33-39) 

## Η βαθμολογία

## Εξωτερικοί σύνδεσμοι
*Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5
*Όλοι οι αγώνες της Εθνικής Ελλάδος στο Βαλκανικό Πρωτάθλημα
*http://www.dlib.si/results/?fpublisher=Delo&pageSize=100&sortDir=ASC&sort=date&frelation=Delo+(Ljubljana)&query=%27rele%253dDelo%2b(Ljubljana)%27
*https://arhiv.slobodnadalmacija.hr/pvpages/pvpages/folderYears/ 
*http://gazetearsivi.milliyet.com.tr/
*https://egazete.cumhuriyet.com.tr/katalog/192/
*https://adt.arcanum.com/en/collection/Sportul/
*https://www.basket.gr/competitions-list/stoixeia-diorganwshs/?CompCode=3

## Πηγές
* Durupınar, Mehmet. *Türk Basketbolunun 100 yıllık tarihi, (2009)*. Efes Pazarlama ve Dağıtım Ticaret A.Ş. 
* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović. * Košarkaška enciklopedija 1946-2000 : muške reprezentacije (2001)* 
* 100 χρόνια Μπάσκετ 1891-1991, Περιοδικό Τρίποντο, 1991

Κατηγορία:Αθλητισμός στα Βαλκάνια
Κατηγορία:Διεθνείς αθλητικές διοργανώσεις της Ευρώπης